



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

Λευκάδα, 19/9/2023

**ΔΕΛΤΙΟ ΤΥΠΟΥ**

**Ξεκινάει το μεγάλο έργο οδοποιίας** «**ΒΕΛΤΙΩΣΗ ΟΔΙΚΗΣ ΑΣΦΑΛΕΙΑΣ ΔΗΜΟΥ ΛΕΥΚΑΔΑΣ», προϋπολογισμού 2.259.998,00€**

Ο δήμαρχος Λευκάδας Χαράλαμπος Καλός υπέγραψε εργολαβική σύμβαση στις 11/8/23 με τηνανάδοχο του έργου: «ΒΕΛΤΙΩΣΗ ΟΔΙΚΗΣ ΑΣΦΑΛΕΙΑΣ ΔΗΜΟΥ ΛΕΥΚΑΔΑΣ», προϋπολογισμού **2.259.998,00€** με ΦΠΑ, και χρηματοδότηση από το Ταμείο Ανάκαμψης.

Το αναγκαίο και σημαντικότατο έργο οδοποιίας με στόχο τη βελτίωση της οδικής ασφάλειας περιλαμβάνει τις κάτωθι περιοχές:

**Α. Περιοχές Αγίου Ιωάννη - Γύρας**

* **Από το Πνευματικό Κέντρο έως τον κόμβο του Αγίου Ιωάννη**
* **Περιοχή Γύρας**

**Β. Οδός Αγίας Μαρίνας**

**Γ. Οδός Φιλοσόφων**

**Δ. Κυκλικός κόμβος οδών Αναπαύσεως - Φιλοσόφων πόλης Λευκάδας**

**Ε. Οδός 91** (πρώην Shell)

**ΣΤ. Κύρια δημοτική οδός Νυδριού - Βαυκερή**

**Ζ. Δρόμος προς παραλία Γιαλός**

**Η. Δρόμος προς παραλία Κάθισμα**

**Μέτρα μείωσης ταχύτητας** (εκτεταμένες διαγραμμίσεις κ.ά. μέτρα βελτίωσης της οδικής ασφάλειας)

**Με πρωταρχικό στόχο τη μείωση των τροχαίων ατυχημάτων, βάση σχεδίου και προγράμματος, αναβαθμίζοντας τη σήμανση και θωρακίζοντας τους δρόμους μας, βελτιώνουμε την οδική ασφάλεια του τόπου μας.**

**Σε δήλωσή του ο δήμαρχος Λευκάδας Χαράλαμπος Καλός ανέφερε: «Ολοκληρώσαμε σε χρόνο ρεκόρ την διαγωνιστική διαδικασία του πολύ σημαντικού έργου** "Βελτίωση οδικής ασφάλειας δήμου Λευκάδας".Τώρα που έχει μειωθεί η κυκλοφορία στις περιοχές που περιλαμβάνονται στο έργο, ξεκινάμε τις παρεμβάσεις με αφετηρία τον **κόμβο του νεκροταφείου**. Ακόμη μια μεγάλη παρέμβαση που υλοποιούμε και εκκρεμούσε για 20 και πλέον χρόνια**».**

 **ΑΠΟ ΤΟ ΔΗΜΟ ΛΕΥΚΑΔΑΣ**